पाएं अपने शहर की ताज़ा ख़बरें और फ्री ई-पेपरडाउनलोड करें
जिले में दो जगहों पर दो सड़क दुर्घटनाओं में दो लोगों की मौत हो गई, जबकि तीन लोग घायल हो गए। कल्पना चावला राजकीय मेडिकल काॅलेज में पोस्टमार्टम करवाकर शव परिजनों को सौंप दिया गया है। आरोपी चालक फरार है। पुलिस ने आरोपियों की गाड़ी नंबर के हिसाब से उनको पकड़ा जाएगा। पहली घटना में मोहन की और तरावड़ी एरिया में अरुण की मौत हो गई।
पहले हादसे में गांव कलवेहड़ी के सुरेंद्र ने बताया कि 30 अप्रैल रात 10 बजे मैं व मोहन अपने गांव के अड्डे से अपनी अपनी मोटरसाइकिलों पर करनाल के लिए चले थे। मैं अपनी भैंसों की डेयरी में जा रहा था। मोहन अपने रिश्तेदार के पास करनाल जा रहा था। मैं मोहन की मोटरसाइकिल के पीछे -पीछे अपनी मोटरसाइकिल पर चल रहा था।
कलवेहड़ी के नजदीक पहुंचे तो सामने से एक कार ने मोहन की मोटरसाइकिल टक्कर मारी। टक्कर लगते ही मोहन मोटरसाइकिल सहित सड़क पर गिर गया। कार भी वृक्ष में जा टकराई। कार का नंबर मैंने नोट कर लिया था। कार चालक ने अपना नाम सुधा वासी कलवेहड़ी बतलाया।
मैंने इस एक्सीडेंट की सूचना गांव में दी। मौके पर मोहन का पिता नानक आ गए। भीड़ का फायदा उठाकर कार चालक मौके से भाग गया। डॉक्टरों ने चेकअप करके मोहन को मृत घोषित कर दिया।
बेटे की मौत, पिता, ड्राइवर और पत्नी घायल
गांव बिहट जिला बरेली यूपी के छोटे लाल ने शिकायत दी कि 29 अप्रैल को मैं व मेरा बेटा अरुण, अरुण की पत्नी पिंकी रात 9 बजे गांव दयालपुर पंजाब में काम करने के लिए अपने पड़ाेसी गांव के जब्बू के ऑटो में बैठकर अपने गांव से चले थे। 30 अप्रैल को हम नीलोखेड़ी के नजदीक पहुंचे तो हमारे पीछे से एक इनोवा गाड़ी आई और हमारे ऑटो में पीछे से टक्कर मार दी।
इस कारण हमारा ऑटो पलट गया और उसमें हम सभी को चोटें आई। जिसमें मेरे बेटे अरुण के सिर में आगे व पीछे ज्यादा चोट आई और काफी खून बह गया। गाड़ी चालक मौके से फरार हो गया। हम अरुण काे नीलोखेड़ी अस्पताल में ले गए, जहां डॉक्टरों ने उसकाे मृत घोषित कर दिया। मैं, ऑटो चालक और मेरी पुत्रवधू घायल हो गए। पुलिस ने आरोपी चालक पर केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn